జి.టి. దేవెగౌడ

గుంగ్రల్‌ఛత్ర తమ్మేగౌడ దేవెగౌడ (జననం 1949) కర్ణాటక రాష్ట్రానికి చెందిన రాజకీయ నాయకుడు. ఆయన చాముండేశ్వరి శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై  2018 మే 23  నుండి  2019  జూలై 23 వరకు ఉన్నత విద్యా శాఖ మంత్రిగా పని చేశాడు.

రాజకీయ జీవితం 
జి.టి. దేవెగౌడ 1970లలో భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి ఆ తర్వాత జనతాదళ్ (సెక్యులర్) పార్టీలో చేరి వివిధ హోదాల్లో పని చేసి 2013 శాసనసభ ఎన్నికలలో చాముండేశ్వరి శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎం. సత్యనారాయణపై 7,103 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2018 శాసనసభ ఎన్నికలలో జేడీఎస్ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి సిద్దరామయ్యపై 36,042 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై, 2018 మే 23  నుండి  2019  జూలై 23 వరకు ఉన్నత విద్యా శాఖ మంత్రిగా పని చేశాడు.

జి.టి. దేవెగౌడ 2023 శాసనసభ ఎన్నికలలో చాముండేశ్వరి శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఎస్. సిద్దెగౌడపై 25,500 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు. 
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2018 కర్ణాటక శాసనసభ్యులు
వర్గం:2023 కర్ణాటక శాసనసభ్యులు